

Tárgy: **Javaslat a szociális költséghely**

**előirányzatának felhasználására**

**E L Ő T E R J E S Z T É S**

**Csemő Község Képviselő-testületének**

**2022. november 29-én tartandó ülésére**

Tisztelt Képviselő-testület!

Folytatni kívánjuk a 2015-ben megkezdett önkormányzati karácsonyi ajándékozási akciót, azzal együtt, hogy az idei esztendőben az ismert korlátozások okán csökkentenünk kell az ajándékok körét.

A bizonytalan rezsikiadások miatt nem látjuk értelmét a számolgatásnak – ELVI döntés született arról, hogy előtérben maradjon az ajándékozási és segítségnyújtási szándékunk.

Az energetikai veszélyhelyzet bejelentése óta „hozzá kellett nyúlnunk” a nyári beiskolázási támogatáshoz, illetve döntés született arról is, hogy a „Csemői Fészek” helyi lakásfelújítási program idei évi kiírására sincs szabad forrásunk.

A korábbi évek karácsonyi ajándékozási gyakorlatából a 300 tartós élelmiszer csomag összeállítása és kiszállítása marad el az idén. Egyrészről a felhasznált és ársapkás alapanyagok beszerzése is nehézségbe ütközött volna, a beszerzési ár drágulásáról már nem is beszélve. Továbbá szűkítenünk kell a gyermekek támogatásának életkori maximumát.

\* \* \*

A szociális költséghely terhére az idei évi ajándékozást az alábbiak szerint javaslom elfogadni:

* az összes 16 év alatti csemői gyermek számára karácsonyra 8.000.- Ft összegű gyermekvédelmi támogatást,
* a 65 év feletti nyugdíjasok részére karácsonyi édességcsomagot,
* az egészségkárosodottak támogatásában (EGYT) részesülők és a foglalkoztatást helyettesítő támogatásban (FHT) részesülők, időskorúak járadékában részesülők számára 15.000.-Ft/fő pénzbeli támogatást adjunk.

A fenti javaslat támogathatósága esetén kérem az alábbi határozati javaslat elfogadását:

**Határozati javaslat:**

**…/2022. (XI.29.) sz. határozat**

**Csemő Község Önkormányzatának Képviselő-testülete a szociális költségkeret terhére, a helyi lakosság részére az alábbi támogatások nyújtását határozza el a helyi szociális rendeletben foglaltaknak megfelelően:**

* **a 65 év feletti nyugdíjasok számára édességcsomag beszerzése, csomagolása, házhoz szállítása;**
* **minden 16 év alatti, csemői állandó lakóhelyű és tartózkodási helyű gyermek részére 8.000.- Ft-os karácsonyi támogatás kifizetése;**
* **az egészségkárosodottak támogatásában (EGYT) részesülők és a foglalkoztatást helyettesítő támogatásban (FHT) részesülők, időskorúak járadékában részesülők számára 15.000.-Ft összegű karácsonyi támogatás kifizetése.**

**A támogatások előkészítésével, beszerzésével, a jogosultak részére történő kiszállításával megbízza a Polgármesteri Hivatalt.**

**Határidő: azonnal és folyamatosan 2022. december 20-ig.**

**Felelős: polgármester, jegyző.**

Csemő, 2022. november 23.

Dr. Lakos Roland

polgármester